Profil i zyrtarit që pritet të bëhet udhëheqësi i ardhshëm i Kinës
Nënpresidenti kinez Xi Jinping vazhdon vizitën në Shtetet e Bashkuara
Xi Jinping nuk njihej shumë jashtë vendit deri para një viti, kur pati një numër takimesh me funksionarë të lartë. I ati i tij ishte një politikan i njohur, gjë që i jep nënpresidentit kinez një status elitar me disa privilegje të trashëguara. Individë të tillë nuk gëzojnë shumë respekt në Kinë. Por zoti Xi ka edhe një të kaluar të thjeshtë që e bën të dallohet nga të tjerët, thotë profesori i politikave shtetërore në Universitetin Macau, Wang Jianwei. Ai foli për Zërin e Amerikës përmes Skype-it: Ai ishte 15 vjeç kur e dërguan në fshatin Lian-gjiahe të provincës Shanxi. Ai u fut në ushtri dhe më pas u bë guvernator i provincës Fujian, në brigjet e ngushticës së Tajvanit. Këto përvoja e kanë bërë popullor në Kinë, duke i mundësuar një ngjitje politike pa peripeci. Xiong Zhiyong thotë se megjithëse ngjitja e tij në postin e presidentit është e garantuar, ruajtja e popullaritetit që ka, nuk është: Zoti Xi u ka bërë jehonë komenteve të mëparshme të udhëheqësve kinezë për bashkëpunim më të ngushtë me Shtetet e Bashkuara. Udhëtimi i tij aktual pritet të vërë theksin në vullnetin për një bashkëpunim të tillë. Por mospajtime serioze vazhdojnë të tendosin marrëdhëniet mes të dy vendeve, mes të cilave akuzat për shtypjen e rajoneve tibetiane në Kinë, qëndrimet e kundërta ndaj situatës në Siri dhe politikat tregtare dhe monetare të Kinës.